Dala_FM news - March 23, 2021 -  1pm
Language: Dholuo | Genre: News

﻿
Evaluation Only. Created with Aspose.Words. Copyright 2003-2022 Aspose Pty Ltd.
1PM DALA FM NEWS 23RD MARCH 2021
NATIONAL
THO MAR MIGOSI WAWERU 
JATAA TIJE MADUONG’ E DUOND BUCH SIASA MAR JUBILEE MIGOSI JAMES WAWERU OTHO.
MIGOSI WAWERU OTHO KAREN HOSIPTAL THUOLO MACHUOK MOKADHO.
GIMA OKELO THO MARE POK OYANGI.
JAGORO NAR JUBILEE MIGOSI RAPHAEL TUJU IGENO MAR LOSO GI JOFWAMBO SAA ASAYA KA OWUOK LEE FUNERAL HOME EBOMA MA NAIROBI.
IK MAR KIKWAI
JALUP GAVANA MA KERICHO MOSENINDO SUSAN KIKWAI IKOWO E PARE MAOGIK ODIOCHIENG MA KAWUONO.
NYASI MAKAMA IDHII TIM E DALANE TWINON, KIPKELION WEST E COUNTY MA KERICHO. 
MIKAI KIKWAI NEOWITO NGIMANE CHIENG NGESO KAOKALO KUOM TUO MAR CORONA.
KCPE
JOPUONJRE MAROMO 74 NEOREM MAOK OCHOPO TIMO PENJ MARGI MAR CLASS 8 MANE OCHAKORE ODIOCHIENG MANYORO.
JOPUONJRE 74 MAWUOK E GWENGE MAG TURBO KOD TIGANIA E COUNTY MA UASIN GISHU NEOREM CHOPO E KUONDEGI MAG TIMO PENJ MARGI MA CLASS 8 KCPE.
JAGORO E MIGAO MAR SOMO E SUB COUNTY MA TURBO MIGOSI KUUYO OLE SOINA WACHONI THOTH JOPUONJRE GO GINY ROWERE MANYIRI MANEOGAMO REMO KAA CHIEL KOD JOGO MANE JONYOUL ODAR GODO KALUORE KOD PEK MAR NGIMA E KINDENI MA CORONA OKETHO WECHE MAG OHALA.
KANEOLO KOD JOFUAMBO EKINDE MANEOTELO E CHENRO MAR CHIWO OTESE MAG PENJ E SIKUND PRIMAR MA UASIN GISHU E GWANGE MAG ELDORET NEOMEDO LERONI ONGE LIPOT MORO AMORA MAYANGO WACH KUO MAR PENJ GISANI.
ESECHE OGOGO JOPUONJRE MAROMO 29 E COUNTY MA MERU BENDE NEOREM CHOPO TIMO PENJ MARGI MAR CLASS ABORO. 
JOPUONJRE 2 KUOMGI NE OWITO NGIMAGI KA OSINGO MAR TIMO NONRO MAR NGEYO MATUT KUMA JOPUONJRE GO DIBED NI ODHIYE.
MAGI NEOLER KODA YATAN DABASO JATEND MIGAO MAR SONO E ALUORA MA TIGANIA.

JOOD BURA E WACH MAR POK MAR OMENDA 
JOOD BURA MAMALO KUOM THUOLO MAR ADEK DHII TWAK MATUT EWII POK MAR OMENDA MADHII NE KUONDE CHUNG OD BUCHE MOPOGORE.
TWAK MASANI NITIERE E TIELO MAR ADEK KA NEOSECHOR TWAK MAKAMANO CHIENG TICH ANGWEN JUMA MAOKADHO E TIELO MAR ARIYO.
JALUP JAGOO OPORO NE KWETH MATHOTH EOD BURA MIGOSI MAOKA MAORE OKWAYO SPEAKER MAR OD BURA MIGOSI JUSTIN MUTURI MONDO OKET JO OD BURA OLUT OMBULU EWII PEND CK NO.
JOOD BURA KINDE MOKADHO NOSEWACHONI GIBIRO MANE PUODHO CHIKNO MANAKA MIGAO MAR OMENDA OGOLO OMENDA NE KUONDE CHUNG OD BUCHE.

KORKA KORGI JAGOO OPORO NE KWETH MANOK MIGOSI JUNET MUHAMED KOD MANE EN JATEND KWETH MATHOTH EOD BURA MAMALO MIGOSI ADEN DWALE OWACHONI POD GICHIWO THUOLO NE TEND MIGAO MAR OMENDA MONDO OTIM LALRUOK KODGI.
INESERT…….ADEN AND JUNET
KA JOOD BURA MA MOKO KAMAOTINGO MILLIE ODHIAMBO, BABU OWINO KOD MAMOKO OWACHONI OMENDA MAR KAR CHUND OD BUCHE KONYO AHINYA CHENRO MAG DONGRUOGE NE JOPINY.
MATIANG’I E WACH MAR ARITA MAR KAPEDO
ROMO MAKENDE MOYIEDHI MAR ARITA KWE IDHI TIM E MAGAWA MORO E GWENGE MAG KAJIADO SOUTH ODIOCHIENG MA KAWUONO.
ROMO MAKAMANO IDHII TELIE KOD JATEND OBILA E COUNTINO MIGOSI WILSON WAFULA KOD JODITO MAMOKO MAWUOK E GWENGE MAG TIATI EWII TULO MAOSEBETIE E GWENGE OGOGO
ROMO MAKAMA BIRO MANA THUOLO MACHUOLO MACHUOK BANG JATEND MIGAO MAR ARITA KWE MIGOSI FRED MATIANG’I GOLO OKO OKUM MAR WUOTHO OKO KAOCHAKORE SAA 12 OSDHIAMBO NYAKA SAA 12 OKINYI NE JODAK MAWUOK KONO.
OKUM MAKAMA NEOBETIE EKINDE MAJODAK MAWUOK EGWESNGE MAG KAPEDO KOD TIATI KAGILARO TONG MAR TURKANA KOD BARINGO.
KATA OBEDONI OKUM MAKAMANO OGOL OKO KOD JATEND MIGAO MAR ARITA, MIGOSI MATIANGI OSINGO NE JODAK MAKONO NI JOGO MAOSEBEDO KAROCHO WECHE MAG ARITA KWE E GWENGE GO IBIRO PEDHI KENDO KAONEGI OKANG MAOWINJORE.


ARITA MAR KWE MANDERA
BAD MIGAO MAR ARITA KWE NE OROCHO MONJ MANE KWETHY MAR MAUNDU MAR AL-SHABAAB NE CHANO TIMO E GWENGE MAG MANDERA.
KWETH MAKAMAGO NE CHANO TIMO MONJ E KAMBI MAR OBILA MACHIWO ARITA KWE E TONG MANTIE E KIND PINY KENYA KOD SOMALIA. 
KWETH MAG AL-SHQABAA EKINDE MANEGITIMO MONJ MAKAMANO NEGIN KOD CHENRO MAR MONJO APISAS MAG OBILA MA LAFEY KOD KAMBI MAR OBILA MA SHEIKH BAROW MAOCHUNGNE WECHE MAG TONG’.
KWETHGO NERIK NEOSECHIWO RANYISI MAG MONJ KAGI KUOYO MIRUTI E LWASI KAPOK APISAS MAG ARITA NEOCHAKO RAKORE KODGI E KINDENO. MA TIMORE TOK JUMBE 2 KENDE KANE MONJ MORO NEICHANO TIM E GWENGE MAG ELRAM, ELWAK E COUNTY MA MANDERA DWENI TARIK 10.
JATEND OBILA MAKONO OLERONI ONGE INYRUOK EMONJ MAKAMANO KA OMEDO LERO NI JOGO OSEBEDO KANI KOD PARO MAR TIMO MONJ NE KUONDE JOT MAG OBILA E GWENGE MAKONO.

THO MAR APISA MA JA NYS 
OBILA MA LUGARI E COUNTY MA KAKAMEGA NONO THO APISA MAR NYS MA RINGRE NE OYUD KATOP EODE.
JATEND OBILA EGWENGEGO BENARD NGUGU OLERO NI ANDREW WANDERA NE ONE MOGIK TICH 2 JUMA MOKADHO KAPOK NE OKUANY RINGRE NYORO.
OLERO NI NONRO OSEYAW EWI THO APISANO.
INSERT: NYS
LOCAL
LAL MAR TEKO STIMA
JOHALA KOD JOKET MWANDU E RACHUONYO EAST KOD SOUTH SUB-COUNTIES YUAK MALICH MOKADHO KAOTENORE KOD LAL MAR TEKO SITIMA.
JOHALA MAWUOK CHABERA, KADONGO, MISAMBI, RAMBA KOD MAMOKO WACHONI GISE3YUDO LALA MATHOTH KA OTENORE KOD LAL MAR TEKO SITIMA. 
KAOTELNEGI KOD OUMA OUNDA KOD VICTOR ATINDA DUTO MAG CHIRO KADONGO WACHONI GISEWITO KWAN MATHOTH MAG JONYIEPO KAOTENORE KOD MIDHIERO MAKAMANO.
NEGIDHII NYIME KOD KWAYO KAMBI KEYO TEKO SITIMA KPLC MONDO ONDONJRE WACHNI KENDO KONY JO OHALA MAOSEBEDO KOD THAGRUOK KUOM THUOLO MAR NDALO ADEK.
NEGITIEKO KAGIWACHONI GISEDUONG’O DHOUDI MAR MANYO KONY TO POK ONYAGO OLEMO.


GERO KAR TIMO NONRO MAG PUR SIAYA COUNTY
TEND COUNTY MA SIAYA KA OKADHO EMIGAWO MAR PUR OCHAKO GERO KAR TIMO NONRO MAG PUR KATA LABORATORY.
JAGORO EMIGAWO MAR PUR E COUNTY MA SIAYA MIGOSI CHARLES SISSO OLERO NI LABORATORY MAKAMANO IGERO ENENGO MAR SH.MILLION 20 KA OBIRO RUMO DWE MAR 6 HIGANI.
KOLOSO GI DALA FM, MIGOSI SISSO OLERO NI LAB MAKAMANO BIRO KONYO E PIMO LOO, PIMO TUOCHE JAMNI KOD MAG MAG CHAM EKIND MAMOKO.
KUMACHIELO MIGOSI SISSO OLERO NI EHIK OMENDA MASANI GI GERO KAR TUOYO OCHELE KA OLERO NI JOPUR MICHELE OSEBEDO KAYUDO LAL KINDE KOTH

OLERO NI GISIRO WECHE PITH RECH KOD MIYO JOLUPO NETS MOPUODHI. BNENDE GICHIWO SPEED BOATS MAKONYO ETIMO APEDHA EWEDHE.



CHAKO KOMO MAR JOPUR 
JOPUR NITHUOLO CHAKO KOMO SANI MA KOTH OCHAKO CHUE, KOTH MAOLIEK NI BIRO DHI NYAKA DWE MAR 6.
DIRECTOR E MIGAWO MAKORO CHAL MAR KOR LWASI E COUNTY MA SIAYA MIGOSI DOMNIC ARODI OLERO NI YANDE GISELIEKO NI KOTH MABER GI KOMO ONEGO OCHAKRE E JUMA MAR 3 MAR DWENI, KOTH MASANI NENORE EMOKO KUOM GWENGE.
INSERT: ARODI

OLERO NI KOTHE MABER KOMO SANI GIN MAG OGANDA, BEL KOD BANDO.
BENDE OLERO NI JOPINY NYALO PIDHO MARIEWA MANYALO BIRO KONYO KINDE MAHORO OWUOK.
KOLOSO GI DALA FM, MIGOSI ARODI ONYISO JOPUR OBED KALUWO LENDO MAG MIGAWO MAKORO CHAL MAR LWASI KAKA YOR BERO WECHE GI MAG PUR.


CHENRO MAR WECHE PUR
CHIENRO MAR AGRICULTURAL SECTOR DEVELOPMENT SUPPOT PROGRAMME( ASDSP) OCHAKO CHIENRO MAKENDE MAR BERO WECHE PUR E COUNTIES DUTO 27 EPACHOKA.
CHIENRONO MA ITAYO GI MIGAWO MAR PUR EPACHOKA KONYO JOPUR ETIEKO OBADHO MANTIERE EWECHE PUR KAKA YOR NENO NI CHIEMO OBEDO MOROMO NE JOPINY.
CORDINATOR MAR CHIENRONO E COUNTY MA SIAYA MIGOSI KENNETH OTIENO OWUOR OLERO NI CHIENRONO GETO NENO NI JOPUR YUDO PESA MABER KUOM GIGO MAGIPIDHO.
OLERO NI CHIENRONO OSECHOPO KUOM JOPUR MOINGO GANA 1 E COUNTY MA SIAYA KAMA IMIYOGIE PUR EWI KAKA GINYALO TING’O MALO YUTOGI EYOR PUR.

INSERT: ASDSP


Created with an evaluation copy of Aspose.Words. To discover the full versions of our APIs please visit: https://products.aspose.com/words/